**Templedi Achos Busnes**

Dylai camau achos busnes fod yn iteraidd:

* Mae'r ***Achos Amlinellol Strategol*** (AAS) yn cyflwyno'r achos dros newid o fewn y cyd-destun strategol ehangach ac yn profi cysondeb â strategaethau cenedlaethol, rhanbarthol a lleol
* Mae'r ***Achos Busnes Amlinellol*** (ABA) yn asesu'r opsiwn gorau ar gyfer cyflawni'r amcanion strategol a'r buddion gyda'r adnoddau sydd ar gael
* Mae'r ***Achos Busnes Llawn*** (ABLl) yn amlinellu'r ffordd y caiff y prosiect a'i amcanion a'i fuddion eu cyflawni o ran ansawdd a gwerth am arian.

Dylech osgoi ailadrodd:

* Peidiwch ag ailadrodd gwybodaeth mewn mwy nag un adran
* Ailedrychwch ar yr achos busnes cynharach (h.y. RhAS, AAS neu ABA) gan gadarnhau unrhyw newidiadau allweddol. Os na fydd yr achos busnes wedi newid, ni fydd angen ailadrodd yr hyn y cytunwyd arno ar y cam blaenorol hwn. Dylech groesgyfeirio at ddogfennau cynharach lle y bo'n briodol.

Tynnwch sylw yn y mynegai at y rhannau lle eir i'r afael â materion polisi penodol:

* Efallai y bydd angen i aseswyr ddarllen deg achos busnes neu fwy bob mis. Sicrhewch ei bod hi mor hawdd â phosibl iddynt ddod o hyd i'r wybodaeth maent yn chwilio amdani.

Byddwch yn gryno:

* Cadwch o fewn y terfyn geiriau
* Ceisiwch fod yn ffeithiol ac yn gryno; defnyddiwch bwyntiau bwled lle y bo modd yn hytrach na thestun hir
* Mae'n haws dadansoddi gwybodaeth ariannol mewn tablau
* Mae cynllun o'r safle yn ddefnyddiol o ran cyd-destun
* Mae'r pum prif risg a'r camau i'w lliniaru yn ddigon
* Dylech gynnwys lluniau o'r adeilad presennol.

Peidiwch â defnyddio atodiadau:

* Os yw'n bwysig dylai fod ym mhrif gorff yr achos busnes
* Nid oes angen inni weld dogfennau tendr.

**Achos Amlinellol Strategol**

**Crynodeb Gweithredol (500 o eiriau)**

*Crynodeb byr o'r prosiect a'i fuddion*

Beth rydych am iddo ei wneud? Pam? Beth fydd yn ei gyflawni o ran cyflwr yr adeilad, capasiti a chostau cynnal a chadw is? Beth yw'r gost amcangyfrifedig? Beth yw'r amserlen arfaethedig ar gyfer cwblhau'r gwaith? A ydych wedi ystyried y canllawiau yn y Cod Trefniadaeth Ysgolion? A oes angen ichi gynnal ymgynghoriad a chyhoeddi hysbysiad statudol? Os felly, a fydd hyn yn effeithio ar eich amserlenni? Pa mor hen yw'r adeiladau presennol?

**Achos Strategol (2,000 o eiriau)**

*Dangoswch sut y bydd y prosiect yn diwallu anghenion y gymuned*

* **Amcanion strategol**
* Disgrifiwch yn gryno y ffordd mae'r prosiect yn cefnogi polisïau a strategaethau presennol y sefydliad, a rhaglenni a phrosiectau eraill o fewn y portffolio strategol.
* **Cyd-destun ehangach**
* Disgrifiwch yn gryno y ffordd mae'r prosiect yn cefnogi polisïau a strategaethau presennol Llywodraeth Cymru e.e. Deddf Llesiant Cenedlaethau'r Dyfodol, y Rhaglen Lywodraethu, Cymraeg 2050, a’i hymrwymiad i drechu tlodi plant.
* **Yr achos dros newid**
* Nodwch amcanion gwario'r prosiect. Dylai'r rhain ganolbwyntio ar y canlyniadau targed a bod yn rhai CAMPUS.
* Nodwch y prif fuddion sy'n gysylltiedig â chyflawni amcanion gwariant y prosiect, gan gynnwys y buddion i bob dysgwr, gan gynnwys y disgyblion difreintiedig. Gwahaniaethwch rhwng buddion a chanlyniadau.
* Nodwch y prif risgiau sy'n gysylltiedig â'r amcanion gwariant a'r gwrthfesurau arfaethedig ar gyfer eu hosgoi, eu lliniaru a'u rheoli.
* Nodwch unrhyw gyfyngiadau ar y prosiect.
* Nodwch unrhyw ffactorau y tu allan i'r ysgol y mae llwyddiant y prosiect yn dibynnu arnynt.
* **Demograffeg / dalgylch / galw**
* Beth yw enwau a lleoliad yr ysgolion/colegau dan sylw? (nodwch y math o ysgol, ystod oedran a'r ddarpariaeth ieithyddol)
* Pam y dewiswyd y lleoliad arfaethedig?
* Beth yw'r capasiti presennol?
* Beth yw'r galw am lefydd? (Rhowch dystiolaeth o'r galw am lefydd yn y dyfodol os disgwylir cynnydd).
* Rhowch fanylion am yr holl ddarpariaeth, gan gynnwys nifer y llefydd (e.e. dosbarth meithrin, chweched dosbarth, canolfan anghenion dysgu ychwanegol)
* Beth yw'r effaith ar ysgolion/colegau gerllaw (e.e. a fydd yn mynd i'r afael â digonolrwydd llefydd mewn mannau eraill?)
* A ymgynghorwyd â'r ysgolion/colegau eraill neu a gawsant eu cynnwys wrth ddatblygu'r cynnig?
* **Addysg Gymraeg**
* Beth yw'r effaith ar addysg a hyfforddiant Cymraeg? Mae hefyd yn ofynnol asesu'r effaith ar ddarpariaeth Gymraeg gyda phrosiectau a all gael eu hystyried yn rhai cyfrwng Saesneg.
* Sut y bydd y prosiect yn cefnogi nodau Cymraeg 2050: miliwn o siaradwyr a'r targedau fel y'u nodir yng Nghynllun Strategol Cymraeg mewn Addysg?
* **Categori perfformiad Ysgol/Coleg a'r targedau yn dilyn y prosiect**
  + Rhowch fanylion am berfformiad cyfredol yr ysgol, ynghyd â'r targedau arfaethedig yn dilyn y prosiect
  + Beth yw'r trefniadau pontio ar gyfer dysgwyr (e.e. sut y caiff deilliannau dysgwyr eu cynnal yn ystod y prosiect; sut y caiff dysgwyr eu cefnogi yn ystod unrhyw amharu posibl)?
* **Darpariaeth gofal plant / blynyddoedd cynnar**
  + A yw'r cynigion yn cynnwys darpariaeth ar gyfer clybiau brecwast, Dechrau'n Deg, gofal ar ôl ysgol, cynlluniau chwarae yn ystod y gwyliau neu ofal plant cofleidiol?
  + Pa gyfeiriad a wnaed at Asesiad Digonolrwydd Gofal Plant yr Awdurdod Lleol?
  + Sut y bydd y cynigion yn cefnogi Cynnig Gofal Plant Llywodraeth Cymru?
* **Darpariaeth anghenion dysgu ychwanegol**
* Nodwch anghenion unrhyw ddysgwyr/darpar ddysgwyr
* Pa effaith a gaiff y cynnig hwn ar y dysgwyr hyn?
* Pa ddarpariaeth sydd ar gyfer plant a phobl ifanc sy'n wynebu anawsterau/sydd mewn perygl o gael eu gwahardd e.e. darpariaeth UCD ar y safle/gerllaw.
* **Darpariaeth yn y gymuned**
* A ystyriwyd cydleoli cyfleusterau?
* Sut y bydd yr ysgol/coleg yn gweithio gyda darparwyr eraill yn yr ardal?
* **Teithio Llesol**
* A yw'r awdurdod lleol wedi asesu anghenion teithio dysgwyr yn ei ardal yn unol â'i ddyletswydd statudol o dan Fesur Teithio gan Ddysgwyr 2008?
* A yw'r awdurdod lleol/Sefydliad Addysg Bellach wedi asesu anghenion teithio posibl dysgwyr a fydd yn mynychu'r ysgol neu'r coleg?
* Beth fydd yr effaith ar nifer y dysgwyr sy'n gymwys i gael cludiant am ddim o dan y meini prawf oedran, pellter, gallu? A ystyriwyd goblygiadau cost parhaus hyn?
* Beth yw'r effaith ar amseroedd teithio rhwng y cartref a'r ysgol/coleg?
* A yw'r awdurdod lleol wedi cynnal asesiad risg ar y llwybrau cerdded i'r ysgol/coleg?
* Beth fydd yr effaith ar deithio i ddysgwyr? A fydd y prosiect yn cynyddu neu'n lleihau'r cyfleoedd i ddysgwyr gerdded neu seiclo i'r ysgol/coleg?
* **Anabledd**
* Meddyliwch am wahanol fathau o anableddau, namau, neu gyflyrau iechyd hirdymor.Mae hyn hefyd yn cynnwys defnyddwyr Iaith Arwyddion Prydain byddar.Ystyriwch y rhwystrau mae pobl anabl yn eu hwynebu. A all y rhwystrau hyn gael eu lleihau, eu dileu neu eu lliniaru?
* **Defnydd cymunedol o gyfleusterau;** **ystafelloedd ar gyfer cyfleoedd dysgu i oedolion;** **WiFi cyhoeddus y gall y gymuned ei ddefnyddio)**
* Sut y bydd y cyfleusterau arfaethedig yn cydweddu â'r cyfleusterau presennol/lleol?
* Beth yw'r cynlluniau arfaethedig ar gyfer defnydd y gymuned, gan gynnwys mynediad at raglenni a gwasanaethau sy’n helpu i gryfhau’r gymuned a chyfrannu at drechu tlodi?
* Pa gyfleusterau eraill fydd ar gael i'r gymuned eu defnyddio? e.e. llogi ystafelloedd; WiFi cyhoeddus y gall y gymuned ei ddefnyddio; ardaloedd cyffredin ar gyfer dysgu i oedolion/yn y gymuned.
* **Canol Trefi'n Gyntaf**
* Mae Llywodraeth Cymru yn awyddus i hyrwyddo'r defnydd o ganol trefi ar gyfer datblygiadau newydd lle y bo'n briodol. A yw'r prosiect arfaethedig mewn canol tref? Os nad yw, eglurwch pam na fyddai canol tref yn briodol/yn bosibl.
* **Cyfleusterau Chwaraeon a Chwarae yn yr Awyr Agored**
* Sut y bydd y cyfleusterau arfaethedig yn cydweddu â'r cyfleusterau lleol presennol?
* Beth yw'r cynlluniau arfaethedig ar gyfer defnydd y gymuned? Beth sydd ei angen i sicrhau'r defnydd mwyaf posibl, h.y. llifoleuadau?
* Yn achos caeau (artiffisial a gwellt) maint llawn, ydych chi wedi holi'r Cyrff Llywodraethu Chwaraeon Cenedlaethol perthnasol (e.e. Cymdeithas Pêl-droed Cymru, Undeb Rygbi Cymru a Hoci Cymru) i weld a gaiff y cae dan sylw ei ddefnyddio gan glybiau cymunedol?
* Yn achos caeau artiffisial, a gynhwyswyd cronfa ad-dalu ar gyfer costau cynnal a chadw parhaus?
* **Ôl-16**
* Pa ystyriaeth a roddwyd i gydweithio â cholegau lleol; ysgolion eraill a chanolfannau chweched dosbarth er mwyn osgoi cystadlu â'ch gilydd neu ddyblygu darpariaeth?
* Sut y bydd yr opsiwn ôl-16 a gynigiwyd yn effeithio ar ddeilliannau addysgol, gan gynnwys dewis dysgwyr a meintiau dosbarthiadau?
* A ystyriwyd yr effaith ar deithio i ddysgwyr?
* Pa ddarpariaeth sydd ar waith i gynnal a datblygu sgiliau Cymraeg dysgwyr yn y sefydliad? (dylid cynnal prosiectau a all gael eu hystyried yn brosiectau cyfrwng Saesneg). Pa gyfeiriad a wnaed at gynyddu'r ddarpariaeth yn unol â nodau ac amcanion *Cynllun Gweithredu Addysg Bellach a Phrentisiaethau Cyfrwng Cymraeg* y Coleg Cymraeg Cenedlaethol?
* **Asesiad o'r Effaith ar Gydraddoldeb ac Asesiad o'r Effaith ar Hawliau Plant**
* Cadarnhewch fod yr asesiadau hyn wedi cael eu cwblhau, neu y byddant yn cael eu cwblhau.
* **Deddf yr Amgylchedd (Cymru) 2016**
* Mae adran 6 o Ddeddf yr Amgylchedd (Cymru) 2016 yn ei gwneud yn ofynnol i awdurdodau cyhoeddus gynnal a gwella bioamrywiaeth a chydnerthedd ecosystemau wrth arfer eu swyddogaethau. Mae darparu seilwaith gwyrdd bioamrywiol yn helpu awdurdodau cyhoeddus i gydymffurfio â'u dyletswyddau statudol, yn ogystal â chyflawni eu hamcanion llesiant lle maent hefyd yn gorff cyhoeddus sy'n ddarostyngedig i Ddeddf Llesiant Cenedlaethau'r Dyfodol 2015.
* Mae Llywodraeth Cymru yn anelu at sicrhau sector cyhoeddus carbon niwtral erbyn 2030. Pa mor ynni effeithlon yw'r dyluniadau? Ydych chi wedi ystyried cynhyrchu ynni adnewyddadwy ar y safle neu gerllaw, gan gynnwys gwres carbon isel?
* Cydnabod rôl ynni adnewyddadwy mewn datrysiadau cost, amgylchedd a llesiant hirdymor effeithiol.
* Ydych chi wedi ystyried seilwaith gwefru cerbydau trydan a'r ffynhonnell pŵer, megis pyrth ceir ynni'r haul?
* A oes gennych gynlluniau dŵr ac ailgylchu a rheoli gwastraff?
* Dylai creu cynefinoedd ecolegol gadarn ar y safle newydd gael ei gynnwys yn yr achos busnes.
* Cynlluniau ar gyfer creu ardaloedd o fioamrywiaeth, unrhyw ddarpariaeth a fyddai'n cyfrannu at wella ansawdd aer a datgarboneiddio.
* Sicrhau nad oes unrhyw golled net o ran caeau chwarae na mannau gwyrdd. Os bydd, beth fydd yn cael ei wneud i liniaru effeithiau hyn?
* Sut y caiff SDCau a mannau gwyrdd eu cynnal a'u cadw yn y dyfodol? Gweler <https://www.buildingwithnature.org.uk/how-it-works> am wybodaeth bellach.
* Pa ddeunyddiau adeiladu sy'n cael eu defnyddio? O ble maent yn dod? A allwch gynnwys elfennau wedi'u hailddefnyddio neu eu hailgylchu?
* **Cynnwys Pobl Ifanc**
* A ymgynghorwyd â dysgwyr a rhieni/gofalwyr wrth ddatblygu'r cynnig?
* Rhaid i gynigion ystyried blaenoriaethau ehangach y llywodraeth fel bod adeiladau newydd neu waith adnewyddu yn darparu mannau priodol neu hyblyg i gyflawni strategaethau addysg Llywodraeth Cymru, gan gynnwys diwygio'r cwricwlwm.
* Lle mae'r cynnig yn ymwneud â darpariaeth cyn-16 yn yr ysgol, a yw'r prosiect arfaethedig yn ei gwneud yn bosibl i gyflwyno'r cwricwlwm newydd i Gymru? Sut y bydd yn cefnogi dysgwyr i gyflawni'r pedwar diben? Er enghraifft, a yw'n ystyried ardaloedd cynllun agored, ardaloedd unigol neu ddysgu tawel, parthau trafod, mannau arloesol i ddysgu a chwarae, neu gyfleusterau dysgu yn yr awyr agored?

**Achos Economaidd (2,000 o eiriau)**

*Dangoswch fod y prosiect yn cynnig gwerth da am arian.*

* **Amcanion buddsoddi a ffactorau llwyddiant critigol**

Defnyddir y rhain i asesu a yw opsiwn yn debygol o lwyddo. Mae'r enghreifftiau yn cynnwys (ond nid yn gyfyngedig i):

* Cydnawsedd strategol
* Sicrhau gwerth am arian
* Cyflawnadwyedd
* Fforddiadwyedd
* Derbynioldeb
* Cynaliadwyedd
* **Lluniwch y rhestr hir o opsiynau**

Dylid creu ystod eang o opsiynau er mwyn dangos bod yr holl bosibiliadau wedi'u hystyried.

Gall y fframwaith opsiynau isod gael ei ddefnyddio i helpu i greu'r rhestr hir:

* Cwmpas – Beth y gellid ei wneud a ble?
* Datrysiad gwasanaeth – Sut y gellid ei wneud? e.e. adeilad newydd
* Darparu gwasanaeth – Pwy allai gynnig y ddarpariaeth?
* Gweithredu – Pryd y gellid ei wneud? A oes angen gwneud y gwaith fesul cam?
* Cyllid – Sut y gellid ei gyllido? e.e. Cyfalaf neu drwy'r Model Buddsoddi Cydfuddiannol.
* **Creu'r rhestr fer**

Dylai'r opsiynau hyn gael eu hystyried fel ymarfer grŵp a dylech gofnodi'r amser, y dyddiad a'r bobl sy'n rhan o'r broses hon.

I greu'r rhestr fer, dylid dilyn y broses ganlynol:

* Dylai'r opsiynau gael eu hasesu'n uniongyrchol yn erbyn yr amcanion buddsoddi a'r ffactorau llwyddiant critigol, gan nodi pa rai sydd wedi'u cyflawni, eu cyflawni'n rhannol neu heb eu cyflawni
* Darparu crynodeb byr o'r prif fanteision ac anfanteision
* Penderfynu a ddylai'r opsiwn gael ei gario drosodd neu ei ddiystyru.

Yn dilyn y dadansoddiad hwn, nodir rhestr fer o opsiynau a gaiff eu cario drosodd ar gyfer dadansoddiad manylach yn yr ABA. Disgrifio'r rhestr fer. Dylai hyn gynnwys 3-5 opsiwn, gan gynnwys:

* Busnes fel Arfer
* Opsiwn gwneud lleiafswm **realistig** yn seiliedig ar ofynion craidd y prosiect
* Yr hyn a ffefrir
* Un neu ragor o opsiynau posibl yn seiliedig ar gyfuniadau mwy a/neu lai uchelgeisiol o'r hyn a ffefrir.
* **Templed buddion meintiol**

Rhydd grynodeb o'r prif fuddion meintiol, gan gynnwys gwella'r cyflwr ac addasrwydd, nifer y llefydd a lleihau'r ôl-groniad o waith cynnal a chadw **ar ôl cwblhau'r gwaith**. Dylid ei lenwi cymaint â phosibl ar y cam hwn ar gyfer yr holl opsiynau ar y rhestr fer.

Mae hefyd yn fan i gofnodi'r costau economaidd dangosol ar gyfer yr opsiynau ar y rhestr fer. Dylid hefyd gofio ystyried tuedd optimistiaeth, yn enwedig os nad oes arfarniad risg manylach.

**Achos Masnachol (250 o eiriau)**

*Dangoswch fod y prosiect yn hyfyw yn fasnachol*

* Dull / fframwaith caffael
* Dull budd i'r gymuned
* Cyfrifon Banc y Prosiect (CBP) – cadarnhad y cydymffurfir â pholisi CBP, neu fanylion y rheswm neu'r rhesymau cryf pam nad ystyrir bod CBP yn briodol
* Prosiectau sy'n dibynnu ar gytundeb Adran 106a
* Byddem yn disgwyl bod gan y partner cyflenwi CBP yn y cytundeb a106. Lle nad yw hyn yn bosibl, byddem yn disgwyl gweld rhesymau cadarn pam nad oedd modd cymhwyso CBP, a thystiolaeth y byddai telerau prydlon a theg ar waith.

**Achos Ariannol (250 o eiriau)**

*Dangoswch fod y prosiect yn fforddiadwy*

* Rhagolwg ariannol
* Gofynion cyllido
* Ffynhonnell arian cyfatebol
* Tynnwch sylw at unrhyw gostau annormal hysbys

**Achos Rheoli (250 o eiriau)**

*Dangoswch y caiff y prosiect ei gyflawni'n effeithiol*

* Methodoleg rheoli prosiect h.y. MSP/Prince2
* Risgiau allweddol a chamau lliniaru
* Cerrig milltir allweddol

**Achos Busnes Amlinellol**

**Crynodeb Gweithredol (500 o eiriau)**

*Crynodeb byr o'r prosiect a'i fuddion*

Beth rydych am iddo ei wneud? Pam? Beth fydd yn ei gyflawni o ran cyflwr yr adeilad, capasiti, cynyddu darpariaeth cyfrwng Cymraeg a lleihau costau cynnal a chadw? Beth yw'r gost amcangyfrifedig? Beth yw'r amserlen arfaethedig ar gyfer cwblhau'r gwaith?

**Achos Strategol (500 o eiriau)**

*Dangoswch sut y bydd y prosiect yn diwallu anghenion y gymuned*

* Newidiadau ers cymeradwyo AAS
* Dyddiad cymeradwyo AAS

**Achos Economaidd (3,000 o eiriau)**

*Dangoswch fod y prosiect yn cynnig gwerth da am arian.*

* Amcanion buddsoddi a ffactorau llwyddiant critigol
* Arfarniad rhestr fer – costau a buddion
* Asesiad risg
* Opsiwn a ffefrir
* Dadansoddiad meincnod maint a chost

Dylai'r Achos Economaidd fod yn gynhwysfawr ar y cam ABA ac ni chaiff ei dderbyn oni fydd yn cynnwys yr holl gynnwys angenrheidiol. Gofynion yr adran hon ar y cam hwn yw:

* Crynhoi canfyddiadau'r AAS a'i ddiweddaru gydag unrhyw newidiadau;
* Cyfrifo'r gwerthoedd presennol net ar gyfer **pob** opsiwn ar y rhestr fer;
* Asesu buddion **pob** opsiwn ar y rhestr fer;
* Asesu'r risgiau (gan gynnwys tuedd optimistiaeth) ar gyfer **pob** opsiwn ar y rhestr fer;
* Cynnal dadansoddiad sensitifrwydd er mwyn profi cadernid yr opsiwn a ffefrir.
* **Crynhoi a diweddaru canfyddiadau'r AAS**

Yn gyntaf, dylai'r adran hon gynnwys cadarnhad yr ailystyriwyd yr Amcanion Buddsoddi a'r Ffactorau Llwyddiant Critigol yn yr AAS, ac nad ydynt wedi newid.

Dylai yn fras ailddatgan y rhestr hir o opsiynau a chrynhoi'r broses o lunio'r rhestr fer.

Os yw wedi newid ers yr AAS, bydd angen ailddatgan y broses yn llawn, gan esbonio'n glir y penderfyniadau a wnaed ynghylch a ddylid datblygu opsiynau. Yna dylai'r rhestr fer newydd gael ei dadansoddi'n fanwl.

* **Cyfrifo gwerthoedd presennol net**

Dylid cyfrifo gwerthoedd presennol net er mwyn asesu pa opsiwn sy'n cynnig y gwerth gorau am arian dros oes ddisgwyliedig yr adeilad. Fel rheol, disgwylir i waith adnewyddu bara 30 mlynedd ac adeilad newydd 60 mlynedd. Dyma grynodeb o'r hyn y dylid ei gynnwys:

* Costau'r gwaith adeiladu
* Costau gwaith cynnal a chadw parhaus a rhedeg yr adeilad
* Unrhyw gostau ariannol eraill sy'n codi o weithredu e.e. trafnidiaeth
* Gwerth asedau presennol i adlewyrchu eu cost o ran cyfle
* Unrhyw drafodiadau i brynu neu werthu asedau sy'n bodoli eisoes
* Gwerth gweddilliol disgwyliedig y safle(oedd) a gofnodir fel budd
* Cyfrif am duedd optimistiaeth
* Unrhyw refeniw a gofnodir fel budd.

Bydd angen cwblhau templed Gwerth Presennol Net er mwyn helpu i strwythuro hyn. Dylech nodi'r holl dybiaethau a chyfrifiadau sy'n sail i'r ffigurau, oherwydd hebddynt ni chaiff yr achos ei dderbyn. Dylai canlyniadau hyn gyflawni swyddogaeth y prif feini prawf er mwyn penderfynu pa opsiwn sy'n cynnig y gwerth gorau am arian.

* **Darparu asesiad o'r buddion**

Yn gyntaf, bydd angen i'r templed buddion meintiol a gyflwynwyd yn yr ABA gael ei ddiweddaru a'i gyflwyno. Unwaith eto, dylai adlewyrchu'r gwelliannau o ran cyflwr ac addasrwydd, nifer y llefydd a lleihau'r ôl-groniad o waith cynnal a chadw **ar ôl cwblhau'r gwaith**.

Er ei fod yn adlewyrchu'r prif fuddion sy'n gysylltiedig ym mhob prosiect cyfalaf addysg, mae hefyd yn bwysig ystyried unrhyw fuddion ansoddol sy'n ymwneud â phob opsiwn. Yn bennaf dylai hyn dynnu sylw at unrhyw **fuddion ychwanegol sylweddol** (nad ydynt wedi'u mesur eisoes) sy'n bwysig yng nghyd-destun y prosiect. Mae hyn yn arbennig o bwysig i gyfleu lle mae gan GPN uwch fuddion ychwanegol sylweddol dros opsiwn â GPN is.

**Fodd bynnag, dylai'r asesiad hwn ategu canfyddiadau'r GPN yn hytrach na chael ei ystyried fel y prif feini prawf.**

* **Darparu asesiad o'r risgiau**

Dylai hyn asesu'r gwahanol fathau o risgiau sy'n gysylltiedig â phob opsiwn ar y rhestr fer. Dylai ystyried y tebygolrwydd o risgiau'n digwydd a'u heffaith bosibl. Gall prosesau pwyso a mesur a sgorio gael eu defnyddio a'u cofnodi, fel yn y tabl isod:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Math o risg a Phwysoliad** | **Opsiwn 1** | | | **Opsiwn 2** | | | **Opsiwn 3** | | | **Opsiwn 4** | | |
| Effaith (E), Tebygolrwydd (T) a sgôr risg (S) | E | T | **S** | E | T | **S** | E | T | **S** | E | T | **S** |
| Maen Prawf Buddion 1 |  |  |  |  |  |  |  |  |  |  |  |  |
| Maen Prawf Buddion 2 |  |  |  |  |  |  |  |  |  |  |  |  |
| Maen Prawf Buddion 3 |  |  |  |  |  |  |  |  |  |  |  |  |
| Maen Prawf Buddion 4 |  |  |  |  |  |  |  |  |  |  |  |  |
| Maen Prawf Buddion 5 |  |  |  |  |  |  |  |  |  |  |  |  |
| **Cyfanswm** |  |  |  |  |  |  |  |  |  |  |  |  |
| **Trefn** |  | | |  | | |  | | |  | | |

Nid yw'r asesiad hwn yn digwydd ar ei ben ei hun a dylai gael ei gysylltu â chofrestr risg a llywio'r broses o gyfrifo tuedd optimistiaeth. Dylid rhoi manylion am y ffordd y caiff risgiau eu monitro a'u lliniaru fel rhan o gofrestr risg. Dylai barn am risgiau a pha mor dda y gellir eu lliniaru lywio'r gwaith o gyfrifo tuedd optimistiaeth. Ceir templed ar gyfer cyfrifo tuedd optimistiaeth yn y daenlen templed GPN.

Yn seiliedig ar ganlyniadau'r dadansoddiad, dylai'r opsiwn a ffefrir wedyn gael ei nodi fel yr un gwerth gorau am arian.

* **Dadansoddiad sensitifrwydd**

Mae'n bwysig bod cadernid yr opsiwn a ffefrir yn cael ei brofi drwy ddadansoddiad sensitifrwydd. Mae hyn yn sicrhau, hyd yn oed os oes cynnydd mewn costau, lleihad mewn buddion neu'r ddau, mai'r opsiwn a ffefrir sy'n cynnig y gwerth gorau am arian o hyd. Gellir gwneud hyn drwy ddefnyddio gwerthoedd neu senarios cyfnewid. Dylid darparu crynodeb byr o'r dadansoddiad er mwyn dangos bod yr opsiwn a ffefrir yn dal i fod yn gadarn.

**Achos Masnachol (1,000 o eiriau)**

*Dangoswch fod y prosiect yn hyfyw yn fasnachol*

* Dull / fframwaith caffael
* Profi'r farchnad
* Cynllun caffael a cherrig milltir
* Meini prawf gwerthuso a dyfarnu
* Cynllun budd i'r gymuned
* Cyfrif Banc y Prosiect (CBP) – cadarnhad y cydymffurfir â pholisi CBP, neu fanylion y rheswm neu'r rhesymau cryf pam nad ystyrir bod CBP yn briodol
* Prosiectau sy'n dibynnu ar gytundeb Adran 106a
* Byddem yn disgwyl bod gan y partner cyflenwi CBP yn y cytundeb a106. Lle nad yw hyn yn bosibl, byddem yn disgwyl gweld rhesymau cadarn pam nad oedd modd cymhwyso CBP, a thystiolaeth y byddai telerau prydlon a theg ar waith.

**Achos Ariannol (500 o eiriau)**

*Dangoswch fod y prosiect yn fforddiadwy*

* Rhagolwg ariannol
* Templed Cost y Prosiect (TCP)
* Gofynion cyllido
* Ffynhonnell arian cyfatebol
* Asesiad risg
* Ymrwymiad y cabinet, dyddiad wedi'i gymeradwyo
* Dylai Templed Cost y Prosiect (TCP) ddynodi costau annormal a chymariaethau â meincnod safonol

**Achos Rheoli (500 o eiriau)**

*Dangoswch y caiff y prosiect ei gyflawni'n effeithiol. Nodwch y dull ar gyfer y canlynol:*

* Adnoddau prosiect
* Rheoli contractau
* Trefniadau gwireddu buddion
* Risgiau a chamau lliniaru
* Sicrwydd prosiect
* Cerrig milltir allweddol a chynlluniau wrth gefn

**Achos Busnes Llawn**

**Crynodeb Gweithredol (500 o eiriau)**

*Crynodeb byr o'r prosiect a'i fuddion*

Beth rydych am iddo ei wneud? Pam? Beth fydd yn ei gyflawni o ran cyflwr yr adeilad, capasiti, cynyddu darpariaeth cyfrwng Cymraeg a lleihau costau cynnal a chadw? Beth yw'r gost alldro (a dendrwyd)? Beth yw'r amserlen arfaethedig ar gyfer cwblhau'r gwaith?

**Achos Strategol (500 o eiriau)**

*Dangoswch sut y bydd y prosiect yn diwallu anghenion y gymuned*

* Newidiadau ers cymeradwyo AAS ac ABA
* Dyddiad cymeradwyo AAS ac ABA

**Achos Economaidd (500 o eiriau)**

*Dangoswch fod y prosiect yn cynnig gwerth da am arian.*

* Newidiadau ers cymeradwyo AAS ac ABA
* Cadarnhau cydymffurfiaeth â Llyfr Gwyrdd Trysorlys EM

Gan fod yr adran hon wedi'i thrafod yn fanwl yn yr ABA, nid oes angen ailgyflwyno'r achos yn fanwl. Serch hynny, lle y bu newidiadau, dylid ystyried a fydd y newidiadau hyn yn effeithio'n sylweddol ar drefn yr opsiynau a gafwyd yn yr ABA, a chofnodi eich casgliadau. Mae hyn yn arbennig o bwysig lle bu cynnydd sylweddol mewn costau. Yn y senario hwn, dylai'r GPNau gael eu hailgyfrifo er mwyn dangos mai'r opsiwn a ffefrir sy'n cynnig y gwerth gorau am arian o hyd.

Dylai'r adran hon ailddatgan y ffactorau llwyddiant critigol, tynnu sylw at unrhyw newidiadau ers ABA, a chadarnhau bod yr holl arfarniadau economaidd wedi'u cynnal yn unol â Llyfr Gwyrdd Trysorlys EM.

I'r rhai sy'n cyflwyno ABA/ABLl ar y cyd, nodwch fod yn rhaid dilyn y ddwy set o ganllawiau a darparu dadansoddiad llawn.

**Achos Masnachol (1000 o eiriau)**

*Dangoswch fod y prosiect yn hyfyw yn fasnachol*

* Cadarnhau'r llwybr caffael a ddilynir
* Cytuno ar gytundeb a threfniadau contract
* Trefniadau trosglwyddo risg
* Amserlen budd i'r gymuned
* Cadarnhau trefniadau Cyfrif Banc y Prosiect
  + Pa fanc a ddefnyddir i wasanaethu'r CBP?
  + Pa fath o gyfrif a ddefnyddir ̶ un ar y Cyd neu un Unigol neu
  + Fanylion y rheswm neu'r rhesymau cryf pam nad ystyrir bod CBP yn briodol
* Prosiectau sy'n dibynnu ar gytundeb Adran 106a
* Byddem yn disgwyl bod gan y partner cyflenwi CBP yn y cytundeb a106. Lle nad yw hyn yn bosibl, byddem yn disgwyl gweld rhesymau cadarn pam nad oedd modd cymhwyso CBP, a thystiolaeth y byddai telerau prydlon a theg ar waith.

**Achos Ariannol (1000 o eiriau)**

*Dangoswch fod y prosiect yn fforddiadwy*

* Rhagolwg ariannol
* Costau terfynol y prosiect
* Ffynonellau arian cyfatebol terfynol a nodir fesul ffynhonnell (adnoddau cyfalaf, benthyciadau ac ati)
* Arfarniad meincnod maint a chost
* Ffurflen Gwybodaeth am y Prosiect
* Dylai Templed Cost y Prosiect (TCP) roi dadansoddiad llawn o gostau annormal a chymariaethau â meincnod safonol
* Cymeradwyaeth derfynol y cabinet
* Manylion unrhyw arbedion refeniw
* Manylion unrhyw ffrwd gyllido arall gan Lywodraeth Cymru (e.e. Gofal Plant)
* Rhagamcan cyllid amlen wedi'i ddiweddaru lle mae'r costau terfynol wedi newid o RhAS

**Achos Rheoli (1000 o eiriau)**

*Dangoswch y caiff y prosiect ei gyflawni'n effeithiol. Pennu'r trefniadau terfynol a'r cynlluniau ar gyfer y canlynol:*

* Cyflawni'r prosiect
* Gweithdrefnau statudol
* Cofrestr risg (pump uchaf)
* Gwireddu buddion
* Sicrwydd prosiect
* Rheoli newidiadau a chontractau
* Gwerthusiad ôl-prosiect

**Achos Cyfiawnhad Busnes**

Sicrhewch fod yr holl wybodaeth AAS/ABA/ABLl wedi'i chynnwys yn eich ACB.

**Templedi**

Sicrhewch fod y templedi canlynol yn cael eu cwblhau a'u cyflwyno ar y cam achos busnes perthnasol:

|  |  |  |  |  |
| --- | --- | --- | --- | --- |
| **Templed** | **AAS** | **ABA** | **ABLl** | **ACB** |
| Templed Budd y Prosiect |  |  |  |  |
| Rhagamcan Cyllido |  |  |  |  |
| Templed Cost y Prosiect |  |  |  |  |
| Ffurflen Gwybodaeth am y Prosiect |  |  |  |  |

**Amodau Cyllido**

Mae yna amodau sy'n benodol i'r grant y mae angen i awdurdodau lleol a sefydliadau addysg bellach fod yn ymwybodol ohonynt wrth gyflwyno achosion busnes:

* Budd i'r Gymuned
* Cyfrifon Banc y Prosiect
* Dull Asesu Amgylcheddol Sefydliad Ymchwil Prydain (BREEAM) a Thystysgrif Perfformiad Ynni (EPC)

### Draenio dŵr wyneb

* Draenio dŵr budr
* Cynnwys wedi'i ailgylchu
* System chwistrellu pe bai tân
* Acwsteg (BB93)
* Hygyrchedd a Chydraddoldeb
* Teithio Llesol
* Lleihau Carbon
* Dyletswydd Bioamrywiaeth a Chydnerthedd Ecosystemau

I gael rhagor o wybodaeth, cyfeiriwch at y canllawiau achos busnes neu siaradwch ag aelod o dîm [Ysgolion yr 21ain Ganrif](mailto:21stcenturyschools@gov.wales).